নিজের কেন্দ্রে নির্বাচনী প্রচারের জন্য ভোটের আগে প্যারোল চান কামারহাটির তৃণমূল প্রার্থী মদন মিত্র। কারা দফতরের কাছে আবেদনও জানিয়েছেন তিনি। মদন মিত্রের প্যারোলের সেই আবেদন নির্বাচন কমিশনের কাছে বিবেচনার জন্য পৌছে দিয়েছেন কারা দফতরের কর্তারা। কমিশন চাইলেই মদন মিত্র প্যারোল পেতে পারেন।
 কলকাতা : নিজের কেন্দ্রে নির্বাচনী প্রচারের জন্য ভোটের আগে প্যারোল চান কামারহাটির তৃণমূল প্রার্থী মদন মিত্র। কারা দফতরের কাছে আবেদনও জানিয়েছেন তিনি। মদন মিত্রের প্যারোলের সেই আবেদন নির্বাচন কমিশনের কাছে বিবেচনার জন্য পৌছে দিয়েছেন কারা দফতরের কর্তারা। কমিশন চাইলেই মদন মিত্র প্যারোল পেতে পারেন। যদিও কমিশন সূত্রে খবর, বিষয়টি নিয়ে তাঁরা দিল্লির সঙ্গে কথা বলছেন। জানা গিয়েছে, ১০ থেকে ২২ এপ্রিল, ১৩ দিনের প্যারোলের আবেদন করেছেন প্রাক্তন পরিবহণমন্ত্রী। সারদা কাণ্ডে নাম জড়ানোয় এখন বিচারবিভাগীয় বন্দি মদন। আলিপুর কেন্দ্রীয় সংশোধনাগারে বন্দি রয়েছেন তিনি। প্রার্থী তালিকা ঘোষণার পর মদনের অনুগামী এবং পরিবারের লোকজনই তাঁর হয়ে প্রচার শুরু করেন কামারহাটি কেন্দ্রে। কিন্তু প্রচারে তাঁর জেলে থাকাটাই হাতিয়ার করছে বিরোধীরা। সূত্রের খবর, এসব জেনেই আর জেলে বসে থাকতে রাজি নন মদন।কামারহাটিতে গিয়ে নিজে মুখে বিরোধীদের প্রচারের জবাব দিতে চান তিনি। সে জন্যই তাঁর প্যারোলের আবেদন।